#

# ΠΑΡΑΡΤΗΜΑ Α

# ΣΧΕΔΙΟ ΣΥΜΒΑΣΗΣ

**ΣΥΜΒΑΣΗ ΠΡΟΜΗΘΕΙΑΣ**

(ανάθεση μετά από διενέργεια διαγωνισμού)

**Σήμερα την…-…-.., ημέρα…….., μεταξύ αφενός:**

1. Του Ελληνικού Γεωργικού Οργανισμού - ΔΗΜΗΤΡΑ (ΕΛΓΟ – «ΔΗΜΗΤΡΑ»)/Ι.Ε.Υ.Π (π. ΙΕΒ), που εδρεύει στην Αθήνα, Κουρτίδου 56-58 & Νιρβάνα – Κάτω Πατήσια, με ΑΦΜ 997604027 ΔΟΥ Γαλατσίου και εκπροσωπείται νόμιμα από τον Πρόεδρο του Δ.Σ., Καθηγητή Σέρκο Χαρουτουνιάν του Αρτίν, σύμφωνα με την υπ' αριθ. 2500/282463/05-11-2019 Απόφαση του Υπουργού Αγροτικής Ανάπτυξης & Τροφίμων (ΦΕΚ YOΔΔ 948/08-11-2019)– καλούμενου στο εξής για συντομία **«ΕΛΓΟ – ΔΗΜΗΤΡΑ»** και αφετέρου,
2. Της εταιρείας με την επωνυμία………..**, που εκπροσωπείται νόμιμα από τον ………..,** και εδρεύει………, ΤΚ...., ………, με ΑΦΜ:……, Δ.Ο.Υ.:……., τηλ.: …..& Fax.:…..,καλούμενου στο εξής για συντομία **«προμηθευτής»**,

Συμφωνήθηκαν, συνομολογήθηκαν και έγιναν αμοιβαία αποδεκτά τα ακόλουθα:

**Άρθρο 1 Αντικείμενο της Σύμβασης**

Ο ΕΛΓΟ-ΔΗΜΗΤΡΑ αναθέτει στον Ανάδοχο και αυτός αναλαμβάνει την εκτέλεση εργασιών προληπτικής/τακτικής συντήρησης ………………. όπως περιγράφεται στην από …………... τεχνική και οικονομική προσφορά του, που αποτελεί αναπόσπαστο μέρος της σύμβασης αυτής και δεσμεύει τα συμβαλλόμενα μέρη. Η ποιοτική και ποσοτική παραλαβή των προαναφερθεισών εργασιών, θα πραγματοποιείται άμεσα έπειτα από την εκτέλεσή τους, από την ορισθείσα Επιτροπή Παρακολούθησης και Παραλαβών με τη σύνταξη σχετικού πρωτοκόλλου παραλαβής – καλής εκτέλεσης.

**Άρθρο 2 Τίμημα – Αμοιβή – Τρόπος Πληρωμής**

Το συμβατικό τίμημα για την ως άνω προμήθεια ορίζεται στο ποσό των ……€ πλέον ΦΠΑ (συμπεριλαμβανομένου ΦΠΑ ……€). Το ποσό αυτό θα βαρύνει τις πιστώσεις του Προγράμματος Δημόσιων Επενδύσεων 2017, στη ΣΑΕ 2017ΣΕ27510121, της Πράξης με τίτλο «Επιχορήγηση του Ελληνικού Γεωργικού Οργανισμού - ΔΗΜΗΤΡΑ για την υλοποίηση του έργου: «Λειτουργία Εθνικού Δικτύου Παρακολούθησης και Καταγραφής της Ποσότητας (ποτάμια) και Ποιότητας (ποτάμια και λίμνες) των Επιφανειακών Υδάτων της Χώρας (Οδηγία 2000/60/ΕΚ)» με Κωδικό ΟΠΣ 5001336 στο Επιχειρησιακό Πρόγραμμα «Υποδομές Μεταφορών, Περιβάλλον και Αειφόρος Ανάπτυξη 2014-2020», στο πλαίσιο υλοποίησης του Υποέργου 1: «Υδρομετρήσεις, Δειγματοληψίες, Χημικές Αναλύσεις και Συμπληρωματικές Ενέργειες»(εργασίες προληπτικής/τακτικής συντήρησης ………………….), κωδικοί λογιστικοί (ΚΛ 62 Παροχές Τρίτων), και θα καταβάλλεται τμηματικά ύστερα από βεβαίωση καλής εκτέλεσης της αρμόδιας Επιτροπής Παρακολούθησης και Παραλαβών, με την προσκόμιση των σχετικών φορολογικών παραστατικών από τον προμηθευτή (έκδοση τιμολογίου, φορολογική και ασφαλιστική ενημερότητα). Στην τιμή περιλαμβάνονται κάθε έξοδα, φόρτωσης, μεταφοράς κ.λπ., τα οποία βαρύνουν τον προμηθευτή. Το συνολικό αυτό τίμημα παραμένει σταθερό και αμετάβλητο καθ' όλη τη συμφωνημένη χρονική διάρκεια της σύμβασης. Το ανωτέρω ποσό υπόκειται: α) σε κράτηση ύψους 0,07% υπέρ της Ενιαίας Ανεξάρτητης Αρχής Δημόσιων Συμβάσεων (υπολογίζεται επί της καθαρής αξίας της αρχικής, καθώς και κάθε συμπληρωματικής σύμβασης), β) σε παρακράτηση ύψους 0,06% υπέρ της Αρχής Εξέτασης Προδικαστικών Προσφυγών/ΑΕΠΠ (ΚΥΑ 1191/2017, ΦΕΚ 969/Β/22-3-2017 υπολογίζεται επί της καθαρής αξίας της αρχικής, καθώς και κάθε συμπληρωματικής σύμβασης). Επιπλέον, σύμφωνα με το Α.Π. Δ ΤΕΦ Α’ 1087988 ΕΞ 2013/30.5.2013 έγγραφο της Διεύθυνσης Τελών και Ειδικών Φορολογιών, επί της κράτησης 0,06% και επί της παρακράτησης 0,07% διενεργείται και κράτηση τέλους χαρτοσήμου 3% (πλέον 20% εισφοράς υπέρ ΟΓΑ).

Παρακράτηση φόρου εισοδήματος γίνεται όπως προβλέπεται από το άρθρο 64 του Ν. 4172/2013, για την προμήθεια στο πλαίσιο της παρούσης που θα παρέχει ο ανάδοχος.

**Άρθρο 3 Χρόνος – διάρκεια**

Η χρονική διάρκεια ισχύος της παρούσας σύμβασης άρχετε από την υπογραφή της και περατώνετε στις 31-12-2023.

Ο χρόνος περάτωσης των εργασιών, θα πρέπει να είναι σύντομος και κατόπιν συνεννόησης με το Ινστιτούτο ώστε σε καμία περίπτωση να μην επιβαρύνεται η εύρυθμη λειτουργία των ομάδων εργασίας του Έργου.

Σε περίπτωση που για οποιοδήποτε λόγο προκληθεί κώλυμα των εργασιών του Έργου και εφόσον δεν συντρέχουν λόγοι ανωτέρας βίας, ο Ανάδοχος κηρύσσεται έκπτωτος και ακολουθείται η προβλεπόμενη διαδικασία για την περίπτωση αυτή. Ο ΕΛΓΟ-ΔΗΜΗΤΡΑ, επιφυλάσσεται ρητά κάθε αξίωσης προς αποζημίωση για κάθε θετική και αποθετική ζημία που υπέστη εκ του λόγου αυτού.

**Άρθρο 4 Υποχρεώσεις Αναδόχου – Προμηθευτή**

Η πιστοποίηση-ολοκλήρωση-περάτωση των εργασιών προληπτικής/τακτικής συντήρησης θα πραγματοποιείται από την τριμελή Επιτροπή Παρακολούθησης και Παραλαβών, όπως αυτή ορίζεται στην υπ’ αριθμ. 31 Απόφαση της 154ης/18.12.2019 Συνεδρίασης του Δ.Σ με θέμα «Τροποποίηση της αριθμ. 20 Απόφασης της 98ης/17.11.2017 Συνεδρίασης του ΔΣ για τη συγκρότηση επιτροπών διαγωνισμών προμήθειας αγαθών και υπηρεσιών στο πλαίσιο της Πράξης «Επιχορήγηση του Ελληνικού Γεωργικού Οργανισμού - ΔΗΜΗΤΡΑ για την υλοποίηση του Έργου «Λειτουργία Εθνικού Δικτύου Παρακολούθησης και καταγραφής της ποσότητας (ποτάμια) και ποιότητας (ποτάμια και λίμνες) των επιφανειακών υδάτων της χώρας (Οδηγία 2000/60/ΕΚ) με Κωδ. ΟΠΣ (MIS) 5001336 του Ε.Π. «Υποδομές Μεταφορών, Περιβάλλον και Αειφόρος Ανάπτυξη (Υ.ΜΕ.ΠΕΡ.Α.Α. 2014-2020)».

Σε περίπτωση που διαπιστώνονται σοβαρές αποκλίσεις από τα οριζόμενα στη σύμβαση, η Αναθέτουσα Αρχή κατόπιν γνωμοδότησης της Επιτροπής, συντάσσει Πρωτόκολλο Απόρριψης τεκμηριώνοντας την απόφασή της και την κοινοποιεί στον Ανάδοχο. Η Αναθέτουσα Αρχή, επιφυλάσσεται ρητά κάθε αξίωσής της προς αποζημίωση για κάθε θετική και αποθετική ζημιά που υπέστη εκ του λόγου αυτού. Ο ΕΛΓΟ-ΔΗΜΗΤΡΑ, επιφυλάσσεται ρητά κάθε αξίωσης του προς αποζημίωση για κάθε θετική και αποθετική ζημιά που υπέστη εκ του λόγου αυτού. Επίσης:

1. Ο Ανάδοχος δεν επιτρέπεται να υποκατασταθεί από άλλον στην εκτέλεση ολόκληρου ή μέρους των εργασιών.
2. Αποκλείεται από τον Ανάδοχο η σε τρίτον εκχώρηση των υπό την παρούσα σύμβαση προκυπτόντων δικαιωμάτων και υποχρεώσεών του.
3. Ο Ανάδοχος αναλαμβάνει την ασφαλιστική, υγειονομική και οποιαδήποτε άλλης μορφής κάλυψης του ιδίου ή του τυχόν απασχολούμενου από αυτόν προσωπικού για την εκτέλεση της σύμβασης.
4. Ο Ανάδοχος θα ευθύνεται έναντι του ΕΛΓΟ - ΔΗΜΗΤΡΑ για κάθε ζημιά που τυχόν προκαλέσει κατά την παροχή ή εξ αφορμής της προμήθειας του προς αυτόν, υποχρεούμενος σε άμεση αποκατάσταση της ζημίας. Ο ΕΛΓΟ - ΔΗΜΗΤΡΑ δικαιούται σε παρακράτηση της αμοιβής του μέχρις καλύψεως του ποσού της ζημίας.
5. Ο Ανάδοχος είναι υπεύθυνος για τυχόν αμέλειες, παραλείψεις ή γενικά πλημμελή εκτέλεση των καθηκόντων του προσωπικού του και οφείλει να αποζημιώσει τον ΕΛΓΟ-ΔΗΜΗΤΡΑ για τυχόν βλάβες, ζημίες ή ατυχήματα που θα προκύψουν εξ αιτίας τούτων.
6. Σε περίπτωση που ο Ανάδοχος είναι Ένωση/Κοινοπραξία και κατά τη διάρκεια της εκτέλεσης της Σύμβασης, οποιαδήποτε από τα Μέλη της Ένωσης/Κοινοπραξίας, εξαιτίας ανικανότητας για οποιοδήποτε λόγο ή λόγω ανωτέρας βίας, δεν μπορεί να ανταποκριθεί στις υποχρεώσεις του, τα υπόλοιπα Μέλη συνεχίζουν να έχουν την ευθύνη ολοκλήρωσης της Σύμβασης με τους ίδιους όρους.
7. Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ή ειδικής εκκαθάρισης ενός εκ των μελών που απαρτίζουν τον Ανάδοχο, η Σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια του αρμοδίου οργάνου της Αναθέτουσα Αρχή. Σε αντίθετη περίπτωση, η Αναθέτουσα Αρχή δύναται να καταγγείλει τη Σύμβαση. Επίσης σε περίπτωση συγχώνευσης, εξαγοράς, μεταβίβασης της επιχείρησης κ.λπ. κάποιου εκ των μελών που απαρτίζουν τον Ανάδοχο, η συνέχιση ή όχι της Σύμβασης εναπόκειται στη διακριτική ευχέρεια της Αναθέτουσας Αρχής, η οποία εξετάζει αν εξακολουθούν να συντρέχουν στο πρόσωπο του διαδόχου μέλους οι προϋποθέσεις ανάθεσης της Σύμβασης.
8. Τα ανωτέρω αποτελούν απαράβατους όρους καλής συνεργασίας Αναδόχου και του Οργανισμού και η παρέκκλιση από αυτούς συνιστά λόγω καταγγελίας της Σύμβασης.

**Άρθρο 5 Καταγγελία**

Παραβίαση οποιουδήποτε από τους όρους που αναφέρονται στην παρούσα σύμβαση, θεωρούμενων απάντων ως ουσιωδών, παρέχει στον ΕΛΓΟ-ΔΗΜΗΤΡΑ το δικαίωμα να καταγγείλει την παρούσα σύμβαση για «σπουδαίο λόγο».

**Άρθρο 6 Γενικοί όροι**

1. Η παρούσα σύμβαση υπερισχύει από κάθε άλλο κείμενο στο οποίο αυτή στηρίζεται, εκτός καταδήλων σφαλμάτων ή παραδρομών.
2. Ρητά συμφωνείται ότι, για κάθε διαφορά που απορρέει αμέσως ή εμμέσως από τη σύμβαση αυτή, εάν δεν λυθεί με καλόπιστη διαπραγμάτευση μεταξύ των συμβαλλομένων μερών, αρμόδια για τη δικαστική επίλυσή τους θα είναι δικαστήρια Αθηνών.
3. Η τροποποίηση των όρων της σύμβασης αυτής που όλοι θεωρούνται ουσιώδεις, μπορεί να γίνει μόνο εγγράφως, αποκλειομένου κάθε άλλου αποδεικτικού μέσου, αποκλειόμενου και αυτού του όρκου.

Η παρούσα συντάχθηκε σε τρία (3) πρωτότυπα, εκ των οποίων δύο για τον ΕΛΓΟ-ΔΗΜΗΤΡΑ και ένα για τον προμηθευτή και αφού διαβάστηκε, υπογράφεται ως ακολούθως:

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| **Για τον ΕΛΓΟ-ΔΗΜΗΤΡΑ****Ο Πρόεδρος του ΔΣ****Καθηγητής Σέρκος Α. Χαρουτουνιάν****Δρ. Γ** | **Ο Προμηθευτής****ΧΧΧΧΧΧ ΧΧΧΧΧΧΧΧΧ** |
|  |  |

**Οι Επιστημονικά Υπεύθυνοι**

|  |  |
| --- | --- |
| **Δρ Πασχάλης Δαλαμπάκης****Κύριος Ερευνητής****Δρ. Γ** | **Δρ Ευάγγελος Χατζηγιαννάκης** **Κύριος Ερευνητής** |